Τάσος Ζαφειριάδης

Ο Τάσος Ζαφειριάδης (γενν. 1981), γνωστός και ως ΤΑΖ, είναι Έλληνας σεναριογράφος και ενίοτε σχεδιαστής κόμικς. Με τίτλους όπως οι Σπιφ & Σπαφ, Χαρακώματα - Ιστορίες από την Οδό Γάγγραινας, Το Πτώμα, το Γρα-Γρου και το Ψηφιδωτό έχει αναδειχθεί σε έναν από τους σημαντικότερους και πιο παραγωγικούς δημιουργούς της ελληνικής σκηνής. Ωστόσο, η κύρια δουλειά του Ζαφειριάδη είναι αυτή του ορθοδοντικού, καθώς είναι πτυχιούχος της οδοντιατρικής του ΑΠΘ και έχει ειδικευτεί στην ορθοδοντική, κάνοντας μεταπτυχιακές σπουδές στο ΕΚΠΑ.

 Ο Ζαφειριάδης γεννήθηκε το 1981 στη Θεσσαλονίκη. Η ενασχόλησή του με τα κόμικς ξεκίνησε στις αρχές της δεκαετίας του 2000. Μια από τις πρώτες του δουλειές ήταν η σειρά χιουμοριστικών στριπ Σπιφ & Σπαφ, που δημοσιευόταν στο free press περιοδικό Εξώστης μεταξύ 2003 και 2004. Το 2005 η σειρά εκδόθηκε σε ένα άλμπουμ από τις εκδόσεις Futura, ενώ το 2008 κυκλοφόρησε το βραβευμένο Σπιφ κ' Σπαφ - Η μεγάλη περιπέτεια. Τα επόμενα χρόνια, ο Ζαφειριάδης δημιούργησε ορισμένες αξιόλογες αυτοεκδόσεις (Ο Dr Salepi συμβουλεύει... – 2009, Η Πορτογαλία όπως τη φαντάζομαι – 2010). Παράλληλα, συνεργάστηκε με το περιοδικό 9 για τη σειρά Intra Muros σε σχέδιο του Πέτρου Χριστούλια και έγραψε, μαζί με τον Γιάννη Παλαβό, το σενάριο για το άλμπουμ Το Πτώμα (2011), που σχεδίασε ο Θανάσης Πέτρου. Το κόμικ έλαβε πολλές υποψηφιότητες στα Comicdom Awards του 2012, μεταξύ των οποίων αυτές για Καλύτερο Κόμικ και Καλύτερο Σεναριογράφο.Το 2014 κυκλοφόρησε το Χαρακώματα - Ιστορίες από την Οδό Γάγγραινας, που παρουσιάζει με χιουμοριστικό τρόπο την καθημερινή ζωή των στρατιωτών στα χαρακώματα του Α΄ Παγκοσμίου Πολέμου και θεωρείται μια από τις σημαντικότερες δουλειές του Ζαφειριάδη με τον Πέτρο Χριστούλια. Το ίδιο έτος κυκλοφόρησε το πρώτο τεύχος της σειράς Σλαπ, και πάλι σε σχέδιο του Χριστούλια. Το κόμικ του Το Σκορποχώρι, μια συλλογή παλαιότερων στριπ του, έλαβε τρεις υποψηφιότητες στα ΕΒΚ 2016.Το 2017, ο Ζαφειριάδης ενώθηκε και πάλι με την ομάδα πίσω από το Πτώμα και δημιούργησαν το βραβευμένο Γρα-Γρου, που συνοδεύεται από πρωτότυπη μουσική του Μιχάλη Σιγανίδη. Το κόμικ αυτό χάρισε στον Ζαφειριάδη το τρίτο του βραβείο Καλύτερου Σεναρίου στα ΕΒΚ.Το 2019 δημιούργησε μαζί με τον Πέτρο Χριστούλια το Ψηφιδωτό για τις εκδόσεις Jemma Press, το οποίο έλαβε τρία βραβεία στα ΕΒΚ 2020, μεταξύ των οποίων κι εκείνο του Καλύτερου Κόμικ. Το 2021 σε συνεργασία και πάλι με τον Θανάση Πέτρου μετέτρεψε σε κόμικ την προφορική αφήγηση του παππού του Αναστάσιου Ζαφειριάδη σχετικά με την εμπειρία του από το μέτωπο του ελληνοϊταλικού πολέμου. Το κόμικ ονομάζεται Ξημέρωσε ο Θεός τη Μέρα και κυκλοφόρησε από τις εκδόσεις Πατάκη. Ο Ζαφειριάδης ήταν επί σειρά ετών μέλος του ιστολογίου The Very Closed Circle, στο οποίο συνέβαλαν διάφοροι δημιουργοί (Tomek, Σταύρος Κιουτσιούκης, Δήμητρα Αδαμοπούλου κ.ά.), με μόνο κανόνα όλα τα στριπ να αποτελούνται από τέσσερα τετράγωνα, ισομεγέθη καρέ. 2009: Καλύτερο Φανζίν στα ΕΒΚ (Σπιφ κ' Σπαφ - Η μεγάλη περιπέτεια) 2010: Υποψηφιότητα για Καλύτερος Σεναριογράφος στα ΕΒΚ Υποψηφιότητα για Καλύτερο Φανζίν στα ΕΒΚ για το (Ο Dr Salepi συμβουλεύει...)2011: Καλύτερος Σεναριογράφος στα ΕΒΚ Καλύτερο Φανζίν στα ΕΒΚ (Η Πορτογαλία όπως τη Φαντάζομαι) Υποψηφιότητα για Καλύτερο Κόμικ στα ΕΒΚ (Intra Muros)2012: Καλύτερος Σεναριογράφος στα ΕΒΚ Καλύτερη Σύντομη Ιστορία στα ΕΒΚ (Η Αράχωβα) Υποψηφιότητα για Καλύτερο Κόμικ στα ΕΒΚ για (Το Πτώμα)2015: Υποψηφιότητα για Καλύτερος Σεναριογράφος στα ΕΒΚ για (Χαρακώματα - Ιστορίες από την Οδό Γάγγραινας) Υποψηφιότητα για Καλύτερο Κόμικ στα ΕΒΚ (Χαρακώματα - Ιστορίες από την Οδό Γάγγραινας) 2016: Πρώτο βραβείο στην κατηγορία "Εικονογράφηση Εξωφύλλου" στα ΕΒΓΕ (Το Σκορποχώρι) Υποψηφιότητα για Καλύτερο Κόμικ στα ΕΒΚ (Το Σκορποχώρι) Υποψηφιότητα για Καλύτερο Σενάριο στα ΕΒΚ (Το Σκορποχώρι) Υποψηφιότητα για Καλύτερο Εξώφυλλο στα ΕΒΚ (Το Σκορποχώρι) Υποψηφιότητα για Καλύτερο Διαδικτυακό Κόμικ στα ΕΒΚ (Σλαπ) 2017: Υποψηφιότητα για Καλύτερη Καλλιτεχνική Επιμέλεια στα ΕΒΚ (The Very Closed Circle) Υποψηφιότητα για Καλύτερη Καλλιτεχνική Επιμέλεια στα ΕΒΚ (Intra Muros - Η πλήρης έκδοση) 2018: Καλύτερο Κόμικ στα ΕΒΚ (Γρα-Γρου) Καλύτερο Σενάριο στα ΕΒΚ (Γρα-Γρου) 2020 Καλύτερο Κόμικ στα ΕΒΚ (Ψηφιδωτό) Καλύτερο Σενάριο στα ΕΒΚ (Ψηφιδωτό) Καλύτερη Καλλιτεχνική Επιμέλεια στα ΕΒΚ (Ψηφιδωτό) Οι απίθανες περιπέτειες του Σπιφ & του Σπαφ (2005, Futura) Ο κυρ-Κονγκ και άλλες ιστορίες... (2007, Ένατη Διάσταση) Σπιφ κ' Σπαφ - Η μεγάλη περιπέτεια (2008, αυτοέκδοση) Ο Dr Salepi συμβουλεύει... (2009, αυτοέκδοση) Η Πορτογαλία όπως τη φαντάζομαι (2010, αυτοέκδοση) Intra Muros (2010, Ελευθεροτυπία), σε σχέδιο του Πέτρου Χριστούλια Η Αράχωβα (2011, Ένατη Διάσταση), σε σχέδιο του Παναγιώτη Πανταζή Δεν είναι αυτό που νομίζεις (2011, Jemma Press), σενάριο μαζί με τον Λουκά Τσουκνίδα και σε σχέδιο του Παναγιώτη ΠανταζήΤο τραίνο της μεγάλης φυγής Πιάσε με αν μπορείςΤο Πτώμα (2011, Jemma Press), σενάριο μαζί με τον Γιάννη Παλαβό και σχέδιο του Θανάση Πέτρου Οι απίθανες περιπέτειες του Σπιφ & του Σπαφ (2012, Jemma Press) Σλαπ (2014-2016, Jemma Press), σενάριο μαζί με τον Λουκά Τσουκνίδα και σε σχέδιο του Πέτρου ΧριστούλιαΣλαπ (2014) ... κι απ' την ανάποδη! (2016)Χαρακώματα - Ιστορίες από την Οδό Γάγγραινας (2014, Jemma Press), σε σχέδιο του Πέτρου Χριστούλια Το Σκορποχώρι (2015, Ένατη Διάσταση) Intra Muros - Η πλήρης έκδοση (2016, Ένατη Διάσταση), σε σχέδιο του Πέτρου Χριστούλια The Very Closed Circle (2016, Jemma Press), συλλογικό έργο Γρα-Γρου (2017, Ίκαρος), σενάριο μαζί με τον Γιάννη Παλαβό και σχέδιο του Θανάση Πέτρου Ψηφιδωτό (2019, Jemma Press), σε σχέδιο του Πέτρου Χριστούλια. Ξημέρωσε ο Θεός τη Μέρα (2021, Πατάκης), σε σχέδιο του Θανάση Πέτρου